Foto: UN Photo/Cia Pak Ukraina prezidenti Pyotr Poroshenko BMT Bosh assambleyasida nutq so‘zlab, Rossiyada Azov dengizini «egallab olish» istagi borligi haqida gapirdi. Bu haqda «Ukraina yangiliklari» xabar bermoqda. Shu munosabat bilan Ukraina prezidenti Moskvaga qarshi sanksiyalarni kuchaytirishga chaqirdi. Shuningdek, Poroshenkoning ma’lum qilishicha, Rossiya Qrim ko‘prigi qurilgandan so‘ng, Kerch bo‘g‘ozi orqali «xalqaro navigatsiya erkinligini muntazam ravishda buzishni boshladi». Uning so‘zlariga ko‘ra, bunday harakatlar «noqonuniy» bo‘lib, ular to‘xtatilishi kerak. «Ular sanksiyalar siyosati va boshqa aniq maqsadli chora-tadbirlar kuchaytirilishini o‘z ichiga olgan qat’iy javobga to‘qnash kelishlari lozim», - deya xulosa qildi Poroshenko. Eslatib o‘tamiz, avvalroq Ukraina Azov dengizi yaqinida harbiy mashqlar o‘tkazgandi.